CELEX: 32013D0097
Language: mt
Date: 2013-02-19 00:00:00
Title: 2013/97/UE: Deċiżjoni ta’ Implimentazzjoni tal-Kummissjoni tad- 19 ta’ Frar 2013 dwar l-għoti ta’ derogi lil ċerti Stati Membri fir-rigward tat-trażmissjoni tal-istatistika skont ir-Regolament (KE) Nru 1338/2008 tal-Parlament Ewropew u tal-Kunsill dwar l-istatistika Komunitarja dwar is-saħħa pubblika u s-saħħa u s-sigurtà fuq ix-xogħol, fir-rigward tal-istatistika msejsa fuq l-Istħarriġ b’Intervista dwar is-Saħħa Ewropea (EHIS) (notifikata bid-dokument numru C(2013) 784)  Test b’relevanza għaż-ŻEE

21.2.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 48/21
            
         DEĊIŻJONI TA’ IMPLIMENTAZZJONI TAL-KUMMISSJONI
   tad-19 ta’ Frar 2013
   dwar l-għoti ta’ derogi lil ċerti Stati Membri fir-rigward tat-trażmissjoni tal-istatistika skont ir-Regolament (KE) Nru 1338/2008 tal-Parlament Ewropew u tal-Kunsill dwar l-istatistika Komunitarja dwar is-saħħa pubblika u s-saħħa u s-sigurtà fuq ix-xogħol, fir-rigward tal-istatistika msejsa fuq l-Istħarriġ b’Intervista dwar is-Saħħa Ewropea (EHIS)
   (notifikata bid-dokument numru C(2013) 784)
   (It-testi bil-Franċiż, bil-Ġermaniż, bl-Ingliż, bl-Isvediż u bl-Olandiż biss huma awtentiċi)
   (Test b’relevanza għaż-ŻEE)
   (2013/97/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1338/2008 tal-Parlament Ewropew u tal-Kunsill tas-16 ta’ Diċembru 2008 dwar l-istatistika Komunitarja dwar is-saħħa pubblika u s-saħħa u s-sigurtà fuq ix-xogħol (1), u b’mod partikolari l-Artikolu 9(2) tiegħu,
   Wara li kkunsidrat it-talbiet li saru mir-Renju tal-Belġju, mir-Repubblika Franċiża, mir-Renju tal-Pajjiżi l-Baxxi, mir-Renju tal-Isvezja u mir-Renju Unit tal-Gran Brittanja u l-Irlanda ta’ Fuq,
   Billi:
   
               (1)
            
            
               Skont l-Artikolu 9(2) tar-Regolament (KE) Nru 1338/2008, il-Kummissjoni tista’ tagħti derogi u perjodi ta’ tranżizzjoni lill-Istati Membri, li t-tnejn iridu jkunu msejsa fuq raġunijiet oġġettivi.
            
         
               (2)
            
            
               Mill-informazzjoni mogħtija lill-Kummissjoni, jirriżulta li t-talbiet tal-Istati Membri għad-derogi huma minħabba l-ħtieġa għal adattamenti kbar fis-sistemi amministrattivi u statistiċi nazzjonali sabiex jikkonformaw b’mod sħiħ mar-Regolament (KE) Nru 1338/2008.
            
         
               (3)
            
            
               Dawn id-derogi għandhom jingħataw, wara talba tagħhom, lill-Belġju, Franza, il-Pajjiżi l-Baxxi, l-Isvezja u r-Renju Unit.
            
         
               (4)
            
            
               Il-miżuri stabbiliti f’din id-Deċiżjoni huma skont l-opinjoni tal-Kumitat tas-Sistema Statistika Ewropea,
            
         ADOTTAT DIN ID-DEĊIŻJONI:
   Artikolu 1
   Id-derogi kif stabbiliti fl-Anness jingħataw lill-Istati Membri elenkati hemmhekk.
   Artikolu 2
   Din id-Deċiżjoni hija indirizzata lir-Renju tal-Belġju, lir-Repubblika Franċiża, lir-Renju tal-Pajjiżi l-Baxxi, lir-Renju tal-Isvezja u lir-Renju Unit tal-Gran Brittanja u l-Irlanda ta’ Fuq.
   
      Magħmul fi Brussell, id-19 ta’ Frar 2013.
      
         
            Għall-Kummissjoni
         
         Algirdas ŠEMETA
         
            Membru tal-Kummissjoni
         
      
   
   
      (1)  ĠU L 354, 31.12.2008, p. 70.
   
      ANNESS
      
         Id-derogi mir-Regolament (KE) Nru 1338/2008, kif implimentati mill-Kummissjoni, dwar l-istatistika msejsa fuq l-Istħarriġ b’Intervista dwar is-Saħħa Ewropea (EHIS)
      
      Il-Belġju, Franza u l-Pajjiżi l-Baxxi ma għandhomx jippreżentaw il-varjabbli speċifikati fit-tabella li ġejja:
      
                  Il-Belġju
               
               
                  
                              —
                           
                           
                              INTLANG (il-lingwa użata fl-intervista);
                           
                        
                              —
                           
                           
                              PL4, PL5, PL7 tas-sett ta’ limitazzjonijiet funzjonali fiżiċi u sensorji;
                           
                        
                              —
                           
                           
                              MH1a sa MH1h dwar is-saħħa mentali;
                           
                        
                              —
                           
                           
                              AM3 u AM5 għall-kura ambulatorja;
                           
                        
                              —
                           
                           
                              PA4 dwar attivitajiet preventivi;
                           
                        
                              —
                           
                           
                              UN1a sa UN2d dwar il-ħtiġijiet mhux sodisfatti.
                           
                        
            
                  Franza
               
               
                  
                              —
                           
                           
                              AL1 sa AL6 dwar il-konsum tal-alkoħol;
                           
                        
                              —
                           
                           
                              IC1 sa IC3 dwar il-kura informali.
                           
                        
            
                  Il-Pajjiżi l-Baxxi
               
               
                  
                              —
                           
                           
                              PL5 u PL6 dwar il-limitazzjonijiet funzjonali fiżiċi u sensjorji;
                           
                        
                              —
                           
                           
                              MH1a sa MH1h dwar is-saħħa mentali;
                           
                        
                              —
                           
                           
                              PE1 sa PE8 dwar l-attivitajiet fiżiċi;
                           
                        
                              —
                           
                           
                              AL1 u AL6 dwar il-konsum tal-alkoħol.
                           
                        
            L-Isvezja u r-Renju Unit: il-popolazzjoni ta’ referenza fl-Isvezja u fir-Renju Unit għandhom ikunu individwi ta’ 16-il sena u aktar li jgħixu fi djar privati residenti fit-territorju ta’ dawn l-Istati Membri fil-waqt tal-ġbir tad-dejta.